b'\n_START_ARTICLE_\nAlgis Matulionis\n_START_PARAGRAPH_\nAlgis Matulionis (g. 1947 m. baland\xc5\xbeio 9 d. Vilniuje) \xe2\x80\x93 Lietuvos teatro ir kino aktorius ir re\xc5\xbeisierius.\n_START_SECTION_\nBiografija\n_START_PARAGRAPH_\nI\xc5\xa1silavinimas: 1966\xe2\x80\x931969 m. Vilniaus valstybinis V. Kapsuko universitetas (ekonomikos fakultetas, finans\xc5\xb3 ir kredito specialyb\xc4\x97); 1969\xe2\x80\x931973 m. Lietuvos valstybin\xc4\x97 konservatorija (aktorinio meistri\xc5\xa1kumo katedra). K\xc5\xabrybin\xc4\xaf darb\xc4\x85 prad\xc4\x97jo Modrio Tenisono pantomimos trup\xc4\x97je. 1967\xe2\x80\x931992 m. Kauno dramos teatro aktorius. Vaidybai b\xc5\xabdinga vidin\xc4\x97 ekspresija, temperamentas, ironija. Suk\xc5\xabr\xc4\x97 vaidmen\xc5\xb3 Lietuvos, TSRS ir kit\xc5\xb3 \xc5\xa1ali\xc5\xb3 kino ir televizijos filmuose. 1994 m. \xc4\xafk\xc5\xabr\xc4\x97 Nepriklausom\xc5\xb3 aktori\xc5\xb3 teatr\xc4\x85, jame re\xc5\xbeisavo televizijos spektakli\xc5\xb3. Nuo 1996 m. Lietuvos teatro s\xc4\x85jungos pirmininkas, nuo 2005 m. Teatro s\xc4\x85jungos meno k\xc5\xabr\xc4\x97j\xc5\xb3 asociacijos pirmininkas, Lietuvos meno k\xc5\xabr\xc4\x97j\xc5\xb3 asociacijos tarybos narys ir steig\xc4\x97jas, 1995\xe2\x80\x931997 m. \xe2\x80\x93 Lietuvos radijo ir televizijos tarybos pirmininko pavaduotojas, 1997\xe2\x80\x931999 m. \xe2\x80\x93 Lietuvos radijo ir televizijos tarybos narys, Spaudos, radijo ir televizijos r\xc4\x97mimo fondo steig\xc4\x97jas, tarybos narys.'